
ΤΕΥΧΟΣ ΔΕΥΤΕΡΟ 


Αρ 


. Φύλλου 784 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Τμήμα¬ 
τος Κτηνιατρικής της Σχολής Επιστημών Υγείας 
του Πανεπιστημίου Θεσσαλίας. 

2 Κανονισμός Διδακτορικών Σπουδών του Τμήμα¬ 
τος Βιοχημείας και Βιοτεχνολογίας της Σχολής 
Επιστημών Υγείας του Πανεπιστημίου Θεσσαλίας. 


ΑΠΟΦΑΣΕΙΣ 

Αριθμ. 2858/18/ΓΠ (1) 

Κανονισμός Διδακτορικών Σπουδών του Τρήμα¬ 
τος Κτηνιατρικής της Σχολής Επιστημών Υγείας 
του Πανεπιστημίου Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45». 

3. Την απόφαση της Συνέλευσης του Τμήματος Κτηνι¬ 
ατρικής στην αρ. 2/29-1 -2018 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
ΤΟΥΤΜΗΜΑΤΟΣ ΚΤΗΝΙΑΤΡΙΚΗΣ ΤΗΣ ΣΧΟΛΗΣ 
ΕΠΙΣΤΗΜΩΝ ΥΓΕΙΑΣ ΤΟΥ ΠΑΝΕΠΙΣΤΗΜΙΟΥ 
ΘΕΣΣΑΛΙΑΣ 

1. ΠΡΟΟΙΜΙΟ 

Το Διδακτορικό Δίπλωμα αποτελεί ακαδημαϊκό τίτλο, ο 


οποίος πιστοποιεί την ουσιαστική συνεισφορά του κατό¬ 
χου του στην εξέλιξη καίριων γνωστικών περιοχών, την 
σε βάθος κατανόηση του επιστημονικού αντικειμένου 
και την εκπόνηση πρωτότυπης ή καινοτόμου έρευνας 
στο πεδίο της επιστήμης του. 

Ο Κανονισμός Διδακτορικών Σπουδών του Τμήματος 
Κτηνιατρικής της Σχολής Επιστημών Υγείαςτου Πανεπι¬ 
στημίου Θεσσαλίας συντάχθηκε σύμφωνα με την ισχύ- 
ουσα νομοθεσία. Για όσα θέματα δεν αναφέρονται σε 
αυτόν, ισχύουν οι διατάξεις του ν. 4485/2017. 

Ο παρών Κανονισμός αποσκοπεί στη ρύθμιση θεμά¬ 
των σχετικώς με την εκπόνηση Διδακτορικής Διατριβής 
στοΤμήμα Κτηνιατρικής του Πανεπιστημίου Θεσσαλίας, 
με βάση τη σχετική νομοθεσία. 

Αναθεώρηση του Κανονισμού μπορεί να λάβει χώρα 
ανά τριετία ή εκτάκτως εφόσον ζητηθεί από ένα μέλος 
της Συνέλευσης. Ο Κανονισμός συμπληρώνεται ή τρο¬ 
ποποιείται με απόφαση της Συνέλευσης του Τμήματος, 
ύστερα από εισήγηση του Προέδρου με βάση πρόταση 
ειδικά προς αυτό ορισθείσας επιτροπής. Επί θεμάτων 
που δεν αναφέρονται στον υπάρχοντα κανονισμό, απο¬ 
φασίζει η Συνέλευση του Τμήματος, με βάση την ισχύ- 
ουσα νομοθεσία. 

Η ισχύς του παρόντος Κανονισμού αρχίζει από την 
ημέρα δημοσίευσής του στην Εφημερίδα της Κυβερ¬ 
νήσεως. 

2. ΠΡΟΚΗΡΥΞΗ Ή ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑ¬ 
ΦΕΡΟΝΤΟΣ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Τα μέλη Δ.Ε.Π. τουΤμήματος μπορούν, εάν επιθυμούν, 
να προκηρύσσουν θέσεις υποψήφιων διδακτόρων, υπο¬ 
τρόφων ή όχι. Οι σχετικές προκηρύξεις δημοσιοποιού¬ 
νται διά του ημερήσιου τύπου και αναρτώνται στους 
οικείους διαδικτυακούς τόπους του Τμήματος Κτηνια¬ 
τρικής. 

Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψή¬ 
φιων διδακτόρων, καθώς και οι πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλήρω¬ 
σης των διατριβών, μνημονεύονται ρητά στις σχετικές 
προκηρύξεις και προσκλήσεις. 

3. ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ 

3.1. ΠΡΟΫΠΟΘΕΣΕΙΣ ΑΠΟΔΟΧΗΣ ΥΠΟΨΗΦΙΩΝ ΔΙΔΑ¬ 
ΚΤΟΡΩΝ 

Δικαίωμα εκπόνησης διδακτορικής διατριβής στο 
Τμήμα Κτηνιατρικής έχουν οι κάτοχοι Διπλώματος Με- 

ταπτυχιακών Σπουδών (Δ.Μ.Σ.) Α.Ε.Ι. της ημεδαπής ή 
αναγνωρισμένων ως ισότιμων της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επιπέ¬ 
δου. Σε ειδικές περιπτώσεις γίνονται δεκτοί, με σχετική 
ειδική αιτιολόγηση, ως υποψήφιοι διδάκτορες και μη 
κάτοχοι Δ.Μ.Σ, όσοι πληρούν τα παρακάτω προσόντα. 

Πτυχιούχοι Α.Ε.Ι., που δεν είναι κάτοχοι Δ.Μ.Σ., γίνονται 
δεκτοί ως υποψήφιοι διδάκτορες στοΤμήμα Κτηνιατρικής 
με απόφαση της Συνέλευσης του Τμήματος, μετά από σχε¬ 
τική θετική εισήγηση της αρμόδιας τριμελούς επιτροπής 
(3.3.2.), εφόσον πληρούν τις κατωτέρω δύο προϋποθέσεις: 

Α) (α) έχουν περατώσει οργανωμένο πρόγραμμα με¬ 
τεκπαίδευσης, τουλάχιστον ετήσιας διάρκειας, σεΤμήμα 
Κτηνιατρικής ή (β) έχουν συμμετάσχει σε ερευνητικά προ¬ 
γράμματα, που εκπονούνταν μέσω Επιτροπής Ερευνών 
Πανεπιστημίων ή Ερευνητικών Ιδρυμάτων, με τουλάχι¬ 
στον διετή προϋπηρεσία, ή (γ) έχουν τουλάχιστον διετή 
ευδόκιμη επαγγελματική εμπειρία σε αντικείμενο συνα¬ 
φές με αυτό που επιθυμούν να εκπονήσουν διδακτορική 
διατριβή και το οποίο περιλαμβάνεται στα αντικείμενα 
που καλλιεργούνται στοΤμήμα, ή (δ) έχουν πραγματο¬ 
ποιήσει μία δημοσίευση σε περιοδικό με κριτές 
και 

Β) κατέχουν τίτλο γλωσσομάθειας σύμφωνο με τα 
προσόντα που ζητούνται από το Α.Σ.Ε.Π. με βάση το άρ¬ 
θρο 1 π.δ. 146/2007 (Τροποποίηση διατάξεων του π.δ. 
50/2001 Καθορισμός προσόντων διορισμού σε θέσεις 
φορέων του δημόσιου τομέα όπως αυτό ισχύει) (Φ.Ε.Κ. 
τ.Α'/185/2007), σε συνδυασμό με το τελευταίο εδάφιο 
της παρ. 1 του ά. 1 Π.. 116/2006 (Τροποποίηση του άρ¬ 
θρου 28 του π.δ. 50/2001...) (Φ.Ε.Κ. τ. ΑΊ15/2006). 

3.2. ΥΠΟΒΟΛΗ ΑΙΤΗΣΕΩΝ ΓΙΑ ΕΚΠΟΝΗΣΗ ΔΙΔΑΚΤΟ¬ 
ΡΙΚΗΣ ΔΙΑΤΡΙΒΗΣ ΚΑΙ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 
Οι ενδιαφερόμενοι για εκπόνηση διδακτορικής διατρι¬ 
βής στοΤμήμα Κτηνιατρικής υποβάλλουν σχετική αίτηση 
στη Γραμματεία τουΤμήματος μέχρι το τέλοςΦεβρουα- 
ρίου, Μάίου, Αυγούστου και Νοεμβρίου κάθε έτους, ώστε 
η έναρξη των σπουδών τους να γίνει την 1 η Απριλίου, 1 η 
Ιουλίου, 1 η Οκτωβρίου και 1 η Ιανουάριου, αντίστοιχα. 

Σε εξαιρετικές περιπτώσεις (όπως π.χ. για εμπρόθεσμη 
υποβολή αίτησης υποτροφίας) είναι δυνατή η αποδοχή 
αίτησης και εκτός των ημερομηνιών που ορίζονται στο 
κανονισμό, ύστερα από σχετικό αίτημα του προτεινόμε- 
νου επιβλέποντος στη Συνέλευση τουΤμήματος. 

Στην αίτηση θα πρέπει να αναγράφεται σαφώς η επι¬ 
στημονική μονάδα τουΤμήματος στην οποία επιθυμούν 
να εκπονήσουν τη διδακτορική διατριβή τους. Στην αί¬ 
τηση αναγράφονται επίσης ο προτεινόμενος τίτλος και 
η προτεινόμενη γλώσσα εκπόνησης της διατριβής, η 
οποία μπορεί να είναι διάφορη της ελληνικής. Επίσης, 
αναγράφεται και ο προτεινόμενος ως επιβλέπωντης δι¬ 
δακτορικής διατριβής, ο οποίος ανήκει σε όσους έχουν 
δικαίωμα επίβλεψης διδακτορικής διατριβής, σύμφωνα 
με τα οριζόμενα στη νομοθεσία. 

Ο προτεινόμενος τίτλος μπορεί να είναι γενικός και 
ενδεικτικός και να αναφέρεται στο πεδίο στο οποίο θα 
εκπονηθεί η διατριβή, μπορεί δε να εξειδικεύεται κατά 
την εξέλιξη της διατριβής με απόφαση της τριμελούς 
συμβουλευτικής επιτροπής. 


Η αίτηση συνοδεύεται από αναλυτικό βιογραφικό ση¬ 
μείωμα του ενδιαφερομένου, προσχέδιο διδακτορικής 
διατριβής και όλα τα δικαιολογητικά που αποδεικνύουν 
τη δυνατότητα του αιτούντα να επιλεγεί ως υποψήφι¬ 
ος διδάκτορας σύμφωνα με τον παρόντα κανονισμό, 
ειδικά δε όσα απαιτούνται για την απόδειξη των προ¬ 
σόντων που αναφέρονται στο τμήμα 3.1 ανωτέρω. Σε 
περιπτώσεις αιτήσεων πτυχιούχων άλλων ακαδημαϊκών 
τμημάτων, για τη συνάφεια του πτυχίου αποφαίνεται η 
Συνέλευση τουΤμήματος. Επιπλέον, ο αϊτών παρέχει τα 
στοιχεία επικοινωνίας δύο τουλάχιστον επιστημόνων, 
μελών η όχι τουΤμήματος Κτηνιατρικής, με τους οποίους 
όμως να τεκμαίρεται προηγούμενη επαγγελματική ή επι¬ 
στημονική συνεργασία. Από τους εν λόγω επιστήμονες 
μπορούν, κατά τη διαδικασία αξιολόγησης της αίτησης, 
να ζητηθούν σχετικές συστάσεις. 

Οι αιτήσεις συνοδεύονται από ειδικό έντυπο συμπλη¬ 
ρωμένο από το μέλος Δ.Ε.Π. του Τμήματος ή άλλο άτομο 
που έχει δικαίωμα επίβλεψης διδακτορικής διατριβής, 
στο οποίο θα αναφέρεται η συναίνεσή του για ανάληψη 
της επίβλεψης του αιτούντος ως υποψηφίου διδάκτορα 
για εκπόνηση διδακτορικής διατριβής. 

3.3. ΑΞΙΟΛΟΓΗΣΗ ΑΙΤΗΣΕΩΝ ΓΙΑ ΕΚΠΟΝΗΣΗ ΔΙΔΑ¬ 
ΚΤΟΡΙΚΗΣ ΔΙΑΤΡΙΒΗΣ 

3.3.1. Αξιολόγηση των αιτήσεων από τον προτεινόμενο 
επιβλέποντα 

Οι αιτήσεις εκπόνησης διδακτορικής διατριβής, οι 
οποίες υποβάλλονται στη Γραμματεία του Τμήματος, 
διαβιβάζονται στον προτεινόμενο (μέλος Δ.Ε.Π. ή άλλο 
άτομο που έχει δυνατότητα επίβλεψης διδακτορικής δια¬ 
τριβής) από τον αιτούντα για επίβλεψη της διδακτορικής 
διατριβής. Αιτήσεις, οι οποίες δεν αναφέρουν προτεινό- 
μενο επιβλέποντα ή δεν συνοδεύονται από ειδικό έντυ¬ 
πο συναίνεσης ανάληψης επίβλεψης, διαβιβάζονται στα 
μέλη Δ.Ε.Π., τα οποία θεραπεύουν συναφή αντικείμενα, 
για το οποίο γίνεται αίτηση για εκπόνηση διδακτορικής 
διατριβής. Τα μέλη Δ.Ε.Π. πρέπει εντός 15 ημερών να 
απαντήσουν εγγράφως, εάν είναι κατ' αρχήν δυνατή η 
επίβλεψη εκπόνησης της διδακτορικής διατριβής. 

3.3.2. Αξιολόγηση των αιτήσεων από τριμελή επιτροπή 

Η Συνέλευση του Τμήματος, αφού λάβει υπόψη τις 

αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. τουΤμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους αιτούντες σε 
συνέντευξη. Στη συνέχεια, υποβάλει στη Συνέλευση του 
Τμήματος αναλυτικό υπόμνημα, στο οποίο αναγράφονται 
οι λόγοι για τους οποίους κάθε υποψήφιος πρέπει ή δεν 
πρέπει να γίνει δεκτός, καθώς και ο προτεινόμενος επιβλέ- 
πων, εφόσον αυτός δεν είχε προταθεί από τον αιτούντα. 

3.3.2. Επικύρωση της αξιολόγησης από τη Συνέλευση 

Η Συνέλευση τουΤμήματος, αφού λάβει τη γνώμη του 
προτεινόμενου ως επιβλέποντος της διατριβής, την συ- 
νεκτιμά με το υπόμνημα της επιτροπής και εγκρίνει ή 
απορρίπτει αιτιολογημένα την αίτηση του υποψηφίου. 
Στην εγκριτική απόφαση ορίζεται και η γλώσσα συγγρα¬ 
φής της διδακτορικής διατριβής. 

4. ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

4.1. ΟΡΙΣΜΟΣ ΕΠΙΒΛΕΠΟΝΤΟΣ ΚΑΙ ΤΡΙΜΕΛΟΥΣ ΣΥΜ¬ 
ΒΟΥΛΕΥΤΙΚΗΣ ΕΠΙΤΡΟΠΗΣ 

Η Συνέλευση του Τμήματος αναθέτει στον προτεινό- 
μενο επιβλέποντα την επίβλεψη της διδακτορικής δια¬ 
τριβής και ορίζει την τριμελή συμβουλευτική επιτροπή, 
που προτείνεται από τον επιβλέποντα, με αρμοδιότητα 
να πλαισιώνει και να υποστηρίζει την εκπόνηση και συγ¬ 
γραφή της διατριβής. Για τον ορισμό, είναι απαραίτητη η 
ύπαρξη εγγράφου αποδοχής από το προς ορισμό μέλος 
ή η ενώπιον του σώματος αποδοχή της συμμετοχής. Οι 
προτεινόμενοι ως επιβλέποντες που δεν συμμετέχουν 
στη συνέλευση, μπορούν να συμμετέχουν στη συγκε¬ 
κριμένη συνεδρίαση κατά τη συζήτηση του σχετικού 
θέματος, με δικαίωμα λόγου, αλλά όχι ψήφου. 

Ο μέγιστος αριθμός υποψηφίων διδακτόρων που μπο¬ 
ρεί να επιβλέπεται από κάθε μέλος Δ.Ε.Π. του Τμήματος 
είναι πέντε. 

Στην τριμελή συμβουλευτική επιτροπή μετέχουν ως 
μέλη, ο επιβλέπων και δύο ακόμη μέλη Δ.Ε.Π. από το οι¬ 
κείο ή άλλο Α.Ε.Ι. ή καθηγητές αναγνωρισμένων ως ομο- 
ταγών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών, ή από 
αναγνωρισμένα ερευνητικά κέντρα ή ινστιτούτα της αλ¬ 
λοδαπής και έχουν το ίδιο ή συναφές γνωστικό αντικεί¬ 
μενο με την υπό εκπόνηση διδακτορική διατριβή. Στην 
τριμελή συμβουλευτική επιτροπή μετέχει τουλάχιστον 
ένα μέλος Δ.Ε.Π. από τοΤμήμα Κτηνιατρικής από τις τρεις 
πρώτες βαθμίδες. 

Τα μέλη τριμελούς συμβουλευτικής επιτροπής αντι¬ 
καθίστανται ύστερα από τεκμηριωμένη εισήγηση του 
επιβλέποντος τη διατριβή. 

4.2. ΑΝΤΙΚΑΤΑΣΤΑΣΗ ΕΠΙΒΛΕΠΟΝΤΟΣ 

Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 
μεγάλο χρονικό διάστημα, η Συνέλευση του Τμήματος, 
εκτιμώντας τις περιστάσεις, αναθέτει σε άλλον την επί¬ 
βλεψη, σύμφωνα με όσα ορίζονται στις προηγούμενες 
παραγράφους, ύστερα από αίτηση του υποψήφιου δι¬ 
δάκτορα και γνώμη του προτεινόμενου επιβλέποντος, 
διαφορετικά σε ένα από τα άλλα δύο μέλη της τριμελούς 
συμβουλευτικής επιτροπής, ακόμη και καθ' υπέρβαση 
του μέγιστου αριθμού υποψήφιων που αυτά επιβλέπουν. 

Εάν ο επιβλέπων μετακινηθεί σε άλλο ακαδημαϊκό 
τμήμα του ιδίου ή άλλου Α.Ε.Ι. ή εάν συνταξιοδοτηθεί, 
συνεχίζει να εκτελεί χρέη επιβλέποντος των διδακτο¬ 
ρικών διατριβών που είχε προηγουμένως αναλάβει. Ο 
διδακτορικός τίτλος απονέμεται από το Τμήμα Κτηνια¬ 
τρικής του Πανεπιστημίου Θεσσαλίας. 

Η αντικατάσταση επιβλέποντος γίνεται με τα παρα¬ 
κάτω κριτήρια: 

(α) συνάφεια του αντικειμένου της διατριβής με το 
γνωστικό αντικείμενο του προτεινόμενου νέου επιβλέ- 
ποντος, 

(β) συμβολή του προτεινόμενου νέου επιβλέποντος 
στην έρευνα της διατριβής, 


(γ) πρόταση του υποψήφιου διδάκτορα και 

(δ) αποδοχή από τον νέο προτεινόμενο επιβλέποντα. 

4.3. ΑΡΧΕΙΟ ΥΠΟΨΗΦΙΩΝ ΔΙΔΑΚΤΟΡΩΝ 

Τα ονόματα των υποψήφιων διδακτόρων, των επιβλε- 
πόντων αυτών, οι τίτλοι των εκπονούμενων διδακτορι¬ 
κών διατριβών και σύντομη περίληψη αυτών, καθώς και 
τα μέλη των συμβουλευτικών επιτροπών, αναρτώνται 
αμελητί στον διαδικτυακό τόπο του Τμήματος στην ελ¬ 
ληνική και την αγγλική γλώσσα. 

5. ΔΙΑΡΚΕΙΑ ΣΠΟΥΔΩΝ, ΔΙΚΑΙΩΜΑΤΑ ΚΑΙ ΥΠΟΧΡΕΩ¬ 
ΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ 

5.1. ΔΙΑΡΚΕΙΑ ΕΚΠΟΝΗΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Η χρονική διάρκεια των σπουδών για απόκτηση διδα¬ 
κτορικού διπλώματος είναι τουλάχιστον τρία (3) πλήρη 
ημερολογιακά έτη από τον αρχικό ορισμό της τριμε¬ 
λούς συμβουλευτικής επιτροπής. Η ανώτατη διάρκεια 
εκπόνησης διδακτορικής διατριβής ορίζεται έως οκτώ 
ημερολογιακά έτη από την ημερομηνία καθορισμού της 
τριμελούς συμβουλευτικής επιτροπής στην Συνέλευση 
του Τμήματος. Στην ανωτέρω χρονική διάρκεια δεν 
προσμετράται χρόνος διακοπής σπουδών με απόφαση 
της Συνέλευσης του Τμήματος, ο οποίος δεν μπορεί να 
υπερβαίνει τα τέσσερα έτη συνολικά. 

Δεν είναι απαραίτητη η ετήσια ανανέωση εγγραφής 
του υποψηφίου διδάκτορα. 

5.2. ΔΙΚΑΙΩΜΑΤΑ ΥΠΟΨΗΦΙΩΝ ΔΙΔΑΚΤΟΡΩΝ 

Οι διδακτορικές σπουδές στο Τμήμα Κτηνιατρικής 
προσφέρονται δωρεάν. Οι υποψήφιοι διδάκτορες έχουν 
μέχρι πέντε πλήρη ακαδημαϊκά έτη από την πρώτη εγ¬ 
γραφή τους, όλα τα δικαιώματα και τις παροχές που προ- 
βλέπονται και για τους φοιτητές του δεύτερου κύκλου 
σπουδών, όπως ορίζονται στο Πανεπιστήμιο Θεσσαλίας. 
Επιπλέον, μέχρι πέντε έτη μετά την ολοκλήρωση της δι¬ 
δακτορικής διατριβής, οι διδάκτορες διατηρούν δικαι¬ 
ώματα πρόσβασης, δανεισμού και χρήσης των ηλεκτρο¬ 
νικών υπηρεσιών των πανεπιστημιακών βιβλιοθηκών. 

5.3. ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ 

Οι υποψήφιοι διδάκτορες, κάθε έτος, σε προθεσμία 
3 μηνών από την επέτειο εγγραφής, υποβάλλουν εγ- 
γράφως αναλυτικό υπόμνημα, το οποίο παρουσιάζει 
προφορικά ενώπιον της τριμελούς συμβουλευτικής 
επιτροπής (με δυνατότητα τηλεδιάσκεψης για τους μη 
έχοντες φυσική παρουσία στο Τμήμα), σχετικά με την 
πρόοδο της διδακτορικής διατριβής. Σχόλια επί του υπο¬ 
μνήματος από την τριμελή επιτροπή περιλαμβάνονται 
στις ετήσιες εκθέσεις προόδου, οι οποίες παρουσιάζο¬ 
νται στη Συνέλευση του Τμήματος, αφού λάβει γνώση 
και προσυπογράψει ο υποψήφιος. Το υπόμνημα και οι 
εκθέσεις προόδου καταχωρούνται στον ατομικό φάκελο 
του υποψηφίου. Η παράλειψη υποβολής έκθεσης προό¬ 
δου αποτελεί υπαιτιότητα του επιβλέποντος και όχι του 
υποψηφίου και δεν αποτελεί λόγο διακοπής των διδα¬ 
κτορικών σπουδών. 

5.4. ΑΙΤΙΑ ΚΑΙ ΔΙΑΔΙΚΑΣΙΕΣ ΔΙΑΓΡΑΦΗΣ ΥΠΟΨΗΦΙΩΝ 
ΔΙΔΑΚΤΟΡΩΝ 

Διαγραφή υποψήφιου διδάκτορα γίνεται ύστερα από 
παραίτησή του, η οποία γίνεται αυτοπροσώπως στις υπη¬ 
ρεσίες του Τμήματος ή με διαβίβαση εγγράφου με γνή¬ 
σιο της υπογραφής επικυρωμένο από αρμόδια αρχή. Δι¬ 
αγραφή λόγω κακής επίδοσης είναι δυνατή εφόσον αυτή 

τεκμηριώνεται επί δύο συνεχόμενα έτη στις εκθέσεις 
προόδου με ομόφωνη γνώμη της τριμελούς συμβου¬ 
λευτικής επιτροπής, έχει δε οπωσδήποτε λάβει γνώση 
αυτών ο υποψήφιος διδάκτορας. Το αίτημα διαγραφής 
υποβάλλεται από την τριμελή συμβουλευτική επιτροπή. 
Η διαγραφή υποψήφιου διδάκτορα αποφασίζεται από 
τη Συνέλευση του Τμήματος. 

6. ΣΥΓΓΡΑΦΗ, ΥΠΟΣΤΗΡΙΞΗ ΚΑΙ ΑΞΙΟΛΟΓΗΣΗ ΤΗΣ 
ΔΙΔΑΚΤΟΡΙΚΗΣ ΔΙΑΤΡΙΒΗΣ 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για την 
δημόσια υποστήριξη και την αξιολόγησή της. Η δημοσί¬ 
ευση μέρουςτης διατριβής σε διεθνή έγκριτα περιοδικά 
αποτελεί σημαντικό τεκμήριο για θετική απόφαση της 
τριμελούς συμβουλευτικής επιτροπής. 

Μαζί με το αντίγραφο της διατριβής κάθε υποψή¬ 
φιος διδάκτορας καταθέτει υπεύθυνη δήλωση του 
ν. 1599/1986, με την οποία δηλώνει ότι είναι ο συγγρα¬ 
φέας της διατριβής και ότι έχει αναφέρει τον συγγραφέα 
κάθε πηγής ή ιδέας που δεν είναι δική του, και ότι ανα¬ 
λαμβάνει την ευθύνη για κάθε συνέπεια εάν αποδειχθεί 
λογοκλοπή σε μέρος ή το σύνολο της διατριβής. 

Τα μέλη της τριμελούς συμβουλευτικής επιτροπής 
χρησιμοποιούν υποχρεωτικά κάθε λογισμικό ή οπΝηθ 
πληροφοριακό σύστημα αποφυγής της λογοκλοπής 
που προσφέρεται στα μέλη του Πανεπιστημίου από το 
Κέντρο Πληροφόρησης του ιδρύματος, καθώς και κάθε 
άλλο πρόσφορο μέσο για την αποφυγή λογοκλοπής. 
Πριν την οριστική κατάθεση της διατριβής υποβάλλουν 
σχετική έκθεση ελέγχου, στην οποία επισυνάπτονται τα 
αποτελέσματα από τη χρήση του παραπάνω λογισμικού 
ή πληροφοριακού συστήματος, εφόσον αυτό ήταν δια¬ 
θέσιμο πριν την κατάθεση της διατριβής. 

Εάν η τριμελής συμβουλευτική επιτροπή αποδεχθεί 
την αίτηση του υποψηφίου, συντάσσει αναλυτική ειση¬ 
γητική έκθεση και την υποβάλλει στη Συνέλευση του 
Τμήματος, όπου επίσης προτείνεται ο ορισμός επταμε- 
λούς εξεταστικής επιτροπής για την κρίση της διδακτο¬ 
ρικής διατριβής. 

Κατά τον ορισμό της εξεταστικής επιτροπής οριστι- 
κοποιείται, με βάση σχετική εισήγηση της τριμελούς 
συμβουλευτικής επιτροπής, ο τίτλος της διδακτορικής 
διατριβής, ο οποίος πρέπει, τουλάχιστον νοηματικά, να 
εμπεριέχεται στον αρχικό. Το θέμα του ορισμού εξετα¬ 
στικής επιτροπής εισάγεται, με ευθύνη του Προέδρου 
τουΤμήματος, στη Συνέλευση εντόςτο πολύ 30 ημερών 
απάτην υποβολή του σχετικού αιτήματος. Εάν δεν εισα- 
χθεί εντός του συγκεκριμένου χρονικού διαστήματος, 
το ζήτημα μπορεί να παραπεμφθεί στον Κοσμήτορα 
της Σχολής Επιστημών Υγείας, ο οποίος ορίζει επταμε- 
λή εξεταστική επιτροπή με βάση σχετική εισήγηση της 
τριμελούς συμβουλευτικής επιτροπής. 

Στην επταμελή εξεταστική επιτροπή μετέχουν: 

(α) τα μέλη της τριμελούς συμβουλευτικής επιτροπής, 
εφόσον πληρούν τα από την νομοθεσία οριζόμενα κρι¬ 
τήρια, και 

(β) τουλάχιστον τέσσερα επιπλέον μέλη, που πρέπει 
να πληρούν τα από την νομοθεσία οριζόμενα κριτήρια. 


Η επταμελής εξεταστική επιτροπή συγκαλείται και συ¬ 
ντονίζεται από τον επιβλέποντα της διατριβής. 

Η διδακτορική διατριβή υποστηρίζεται δημόσια από τον 
υποψήφιο διδάκτορα σε χώρους του Πανεπιστημίου Θεσ¬ 
σαλίας. Τα μέλη της εξεταστικής επιτροπής οφείλουν να 
υποβάλλουν σχόλια επί της διδακτορικής διατριβής εντός 
45 ημερών από τη διαβίβαση της διδακτορικής διατριβής. 

Η εξέταση της διατριβής γίνεται το πολύ εντός δύο μη¬ 
νών από την ημερομηνία διαβίβασης της διατριβής στα 
μέλη της εξεταστικής επιτροπής, η οποία πραγματοποι¬ 
είται με ευθύνη του επιβλέποντος. Εάν ο επιβλέπων δεν 
συγκαλείτην εξεταστική επιτροπή εντός της παραπάνω 
προθεσμίας, ο υποψήφιος διδάκτορας, με αίτησή του, 
μπορεί να ζητήσει από τον Πρόεδρο του Τμήματος να 
την συγκαλέσει εκείνος (δηλαδή ο Πρόεδρος). Σε αυτήν 
την περίπτωση, ο Πρόεδρος του Τμήματος συντονίζει 
τη συνεδρίαση. 

Η διαδικασία της δημόσιας υποστήριξης προϋποθέτει 
τη φυσική παρουσία τουλάχιστον τεσσάρων μελών της 
εξεταστικής επιτροπής, ενώ τα λοιπά μέλη αυτής μπο¬ 
ρούν να συμμετέχουν μέσω τηλεδιάσκεψης. Αρχικά, ο 
υποψήφιος διδάκτορας παρουσιάζει τα ευρήματα της 
διατριβής και ακολουθούν οι ερωτήσεις των μελών της 
εξεταστικής επιτροπής. Η όλη διαδικασία ολοκληρώνε¬ 
ται σε 90 λεπτά το μέγιστο. Κατά τη δημόσια υποστή¬ 
ριξη και σε περίπτωση που ο επιβλέπων διαπιστώσει 
παραβίαση του Κανονισμού Ακαδημαϊκής Δεοντολογίας 
του ιδρύματος και κατόπιν σύμφωνης γνώμης των δύο 
άλλων μελών της τριμελούς συμβουλευτικής επιτροπής, 
έχει το δικαίωμα να ζητήσει αναβολή και επανάληψη της 
διαδικασίας εντός εύλογου διαστήματος, και πάντως όχι 
πέραν των 30 εργασίμων ημερών, και με την προϋπόθε¬ 
ση ότι θα καταθέσει σχετική αίτηση στη Συνέλευση του 
Τμήματος, στην οποία αίτηση θα τεκμηριώνει την άποψη 
του, με βάση τον Κανονισμό Ακαδημαϊκής Δεοντολογίας 
του Ιδρύματος αναφέροντας ρητά ποια άρθρα του Κα¬ 
νονισμού παραβιάστηκαν. 

Η εξεταστική επιτροπή συνεδριάζει χωρίς την πα¬ 
ρουσία τρίτων. Αφυπηρετήσαντα μέλη της τριμελούς 
συμβουλευτικής επιτροπής, που είχαν αντικατασταθεί, 
μπορούν να παρίστανται κατά τη συνεδρίαση χωρίς 
δικαίωμα ψήφου. Η εξεταστική επιτροπή κρίνει την δι¬ 
ατριβή ως προς την ποιότητα, την πληρότητα, την πρω¬ 
τότυπη σκέψη και τη συμβολή της στην επιστήμη. Με 
βάση αυτά τα κριτήρια, η εξεταστική επιτροπή εγκρίνει 
ή απορρίπτει την διατριβή, με πλειοψηφία τουλάχιστον 
πέντε μελών αυτής.Τέλος, απονέμει βαθμό στην κλίμακα 
Άριστα 1 , Αίαν καλώς' ή 'Καλώς', λαμβάνοντας υπόψη τα 
ανωτέρω κριτήρια. Η δημοσίευση μέρους της διατριβής 
σε διεθνή έγκριτα περιοδικά αποτελεί σημαντικό κριτή¬ 
ριο για απονομή του βαθμού 'Άριστα'. 

7. ΑΠΟΝΟΜΗ ΤΟΥ ΔΙΔΑΚΤΟΡΙΚΟΥΤΙΤΛΟΥ 

Μετά την επιτυχή εξέταση της διδακτορικής διατριβής, 
με ευθύνη του διδάκτορα, διαβιβάζονται στη Γραμματεία 
του Τ μήματος αντίγραφα της διατριβής για την βιβλιοθή¬ 
κη του Πανεπιστημίου. Η εγκεκριμένη διδακτορική δια¬ 
τριβή, μετά τις τυχόν διορθώσεις που προτείνει η Επτα¬ 
μελής Εξεταστική Επιτροπή, κατατίθεται στη βιβλιοθήκη 
σε δύο αντίτυπα, ένα (1) βιβλιοδετημένο έντυπο και ένα 

(1) σε ηλεκτρονική μορφή. Με ευθύνη του διδάκτορα 
υποβάλλεται ηλεκτρονικά αντίγραφο της διατριβής στο 
Εθνικό Κέντρο Τεκμηρίωσης. 

Η καθομολόγηση των νέων διδακτόρων γίνεται σε 
ειδική συνεδρίαση της Συνέλευσης του Τμήματος, στο 
πλαίσιο των σχετικών τελετών του Πανεπιστημίου. 

Η καθομολόγηση των νέων διδακτόρων παρουσιάζε¬ 
ται στο Παράρτημα I του παρόντος κανονισμού. 

8. ΜΕΤΑΒΑΤΙΚΕΣ ΔΙΑΤΑΞΕΙΣ 

Εντός έξι μηνών από την έναρξη ισχύος του παρόντος 
Κανονισμού ρυθμίζονται θέματα σχετικά με τους υφι¬ 
στάμενους υποψήφιους διδάκτορες του Τμήματος για 
εναρμόνιση τους με αυτόν. 

Μέχρι την έναρξη ισχύος του παρόντος Κανονισμού, 
ορίζεται από τη Συνέλευση του Τμήματος τετραμελής 
επιτροπή που απαρτίζεται από μέλη Δ.Ε.Π., για να επι- 
βλέψει την επικαιροποίηση του αρχείου των υποψηφίων 
διδακτόρων του Τμήματος με βάση τον παρόντα κανο¬ 
νισμό. Η επικαιροποίηση θα επικυρωθεί με απόφαση 
της Συνέλευσης. 

ΠΑΡΑΡΤΗΜΑ I - ΚΑΘΟΜΟΛΟΓΗΣΗ ΔΙΔΑΚΤΟΡΩΝ 

Α. Θρησκευτικός όρκος 

Επειδή το Τμήμα Κτηνιατρικής, του Πρυτάνεως επι- 
νεύοντος, εις τους/τας εαυτού διδάκτορας ηξίωσε δο¬ 
κιμάσω με, εαυτώ τε και τη Πρυτανεία δημοσία πίστιν 
δίδωμιτήνδε: 

«Της μεν επιστήμης ως οίον τε μάλιστα εν τω βίω επι- 
μελήσεσθαι, καπί το τελειότερον αυτήν προαγαγείν και 
αγλαΐσαι αεί πειράσεσθαι, 

μηδέ χρήσεσθαιταύτη επί χρηματισμώ ή κενού κλέους 
Θήρα, αλλ εφ' ω άν της θείας αλήθειας το φως, προσω- 
τέρω διαχεόμενον, πλείοσιν επαυγάζη, παν δέ ποιήσειν 
προθύμως, 

ό,τι αν μέλλη ες ευσέβειαν οίσειν και κόσμον και σε¬ 
μνότητα τρόπων, μηδέ της των άλλων διδασκαλίας σύν 
αβελτηρία κατεπιχειρήσειν ποτέ, κενοσόφωςπερπερευ- 
όμενον/περπερευομένην και τα εκείνοις δεδογμένα κα- 
τασοφιστεύειν πειρώμενος/πειρωμένη 

μήδ' εθελήσειν, ταναντία ων αυτό γιγνώσκω διδάσκειν, 
μηδέ καπηλεύειν την επιστήμην και το αξίωμα του/της 
των μουσών θιασώτου/θιασώτιδος αισχύνειν τη των 
ηθών ακοσμίαν. 

Ταύτην μοι την επαγγελίαν επιτελούντι, είη μοι τον 
Θεόν αρωγόν κτήσασθαι εν τω βίω». 

Β. πολιτικός όρκος 

ΑφούτοΤμήμα Κτηνιατρικής με την συγκατάθεση του 
Πρύτανη, με έκρινε άξιο/άξια να εξετασθώ και να κατα- 
ταγώ στους διδάκτορες του, δίνω προς το Τμήμα και την 
Πρυτανεία την ακόλουθη διαβεβαίωση: 

«Θα προσπαθώ στη ζωή μου, όσο είναι δυνατόν, να 
καλλιεργώ την επιστήμη και να συμβάλλω στην εξέλιξή 
της και τη δόξα της, χωρίς να τη χρησιμοποιώ κερδο¬ 
σκοπικά ή με ματαιοδοξία, αλλά με σκοπό να διαχυθεί 
το φως της αλήθειας και να φωτίσει όσο το δυνατόν πε¬ 
ρισσότερους ανθρώπους. 

Θα κάνω δε με προθυμία οτιδήποτε πρόκειται να συ- 
ντελέσει στην ευσέβεια, την κοσμιότητα των ηθών και τη 
σεμνότητα των χαρακτήρων και ποτέ δε θα κατακρίνω 
τη διδασκαλία των άλλων με επιπολαιότητα, προσπαθώ¬ 
ντας να απαξιώσω τις πεποιθήσεις τους. 


Ποτέ δε θα διδάξω ενσυνειδήτως τα αντίθετα από αυτά 
που γνωρίζω, δε θα νοθεύσω την επιστήμη, ούτε θα ευ- 
τελίσω το αξίωμα του διδάκτορα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 2859/18/ΓΠ (2) 

Κανονισμός Διδακτορικών Σπουδών του Τμή¬ 
ματος Βιοχημείας και Βιοτεχνολογίας της Σχο¬ 
λής Επιστημών Υγείας του Πανεπιστημίου Θεσ¬ 
σαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α ), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45». 

3. Την απόφαση της Συνέλευσης του Τμήματος Βι¬ 
οχημείας και Βιοτεχνολογίας στην αρ. 70/24-01-2018 
συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗ¬ 
ΜΑΤΟΣ ΒΙΟΧΗΜΕΙΑΣ ΚΑΙ ΒΙΟΤΕΧΝΟΛΟΓΙΑΣ ΤΗΣ ΣΧΟΛΗΣ 
ΕΠΙΣΤΗΜΩΝ ΥΓΕΙΑΣΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Άρθρο 1. Γενικές Διατάξεις 

Η δομή, οργάνωση, λειτουργία και αξιολόγηση των 
Προγραμμάτων Διδακτορικών Σπουδών του Πανεπι¬ 
στημίου Θεσσαλίας (Π.Θ.) διέπονται από την ισχύουσα 
νομοθεσία (νόμος 4485/2017) και από τις διατάξεις του 
παρόντος κανονισμού που εξειδικεύει και συμπληρώνει 
το ισχύον νομοθετικό πλαίσιο. 

Άρθρο 2. 

Σκοπός Προγράμματος Διδακτορικών Σπουδών 

Το Πρόγραμμα Διδακτορικών Σπουδών του Τμήμα¬ 
τος Βιοχημείας και Βιοτεχνολογίας (ΤΒΒ) του Π.Θ. έχει 
ως πρωταρχικό σκοπό την ανάπτυξη ερευνητών για την 
προαγωγή της επιστήμης. Στόχος είναι οι Υποψήφιοι Δι¬ 
δάκτορες (Υ.Δ.) να παράγουν πρωτότυπη και καινοτόμο 

επιστημονική έρευνα σε όλους τους τομείς και τα γνωστι¬ 
κά αντικείμενα που θεραπεύει το ΤΒΒ, ώστε να είναι σε 
θέση να στελεχώσουν πανεπιστήμια, ερευνητικά κέντρα, 
επιχειρήσεις και οργανισμούς ιδιωτικού και δημόσιου 
τομέα στην Ελλάδα και διεθνώς. 

Άρθρο 3. Όργανα Διοίκησης 

Όργανο διοίκησης του Προγράμματος Διδακτορικών 
Σπουδών, όπως προβλέπεται από την ισχύουσα νομο¬ 
θεσία, είναι η Συνέλευση του Τμήματος, η οποία είναι η 
μόνη αρμόδια, για να καταρτίζει και να υποβάλλει στη 
Σύγκλητο του Π.Θ. προτάσεις για τη σύνταξη, τροπο¬ 
ποίηση ή αναθεώρηση του Κανονισμού Διδακτορικών 
Σπουδών. 

Συγκεκριμένα η Συνέλευση του Τμήματος έχει τις ακό¬ 
λουθες αρμοδιότητες: 

• Εκδίδει προσκλήσεις εκδήλωσης ενδιαφέροντος για 
επιλογή Υποψήφιων Διδακτόρων (Υ.Δ.). 

• Καθορίζει τα θέματα των Διδακτορικών Διατριβών 
(Δ.Δ.) της πρόσκλησης. 

• Αναθέτει σε Τριμελείς Επιτροπές μελών ΔΕΠ του ΤΒΒ 
την αξιολόγηση των υποψηφιοτήτων ανά διδακτορι¬ 
κή διατριβή. Συγκεκριμένα, η κάθε Τριμελής Επιτροπή 
Αξιολόγησης εξετάζει τις αιτήσεις και τα υποβαλλόμενα 
έγγραφα, καλεί τους υποψηφίους σε συνεντεύξεις και 
υποβάλλει αιτιολογημένες προτάσεις για την αποδοχή ή 
μη των υποψηφίων στη Συνέλευση του Τμήματος. 

• Ορίζει τα μέλη των Συμβουλευτικών Επιτροπών για 
την εκπόνηση διδακτορικών διατριβών και τα μέλη των 
εξεταστικών επιτροπών. 

• Εγκρίνει τις ετήσιες εκθέσεις προόδου των Υποψή¬ 
φιων Διδακτόρων. 

• Απονέμει τα Διδακτορικά Διπλώματα. 

• Ορίζει πενταμελή Επιτροπή Παρακολούθησης Δι¬ 
δακτορικών Σπουδών (ΕΠΔΣ) από μέλη ΔΕΠ του ΤΒΒ, 
η οποία ελέγχει τις τυπικές υποχρεώσεις των ΥΔ, όπως 
αυτές ορίζονται στο άρθρο 9 του παρόντος Κανονισμού. 

■ Διευθετεί κάθε θέμα που δεν προβλέπεται από τις 
επιμέρους διατάξεις της ισχύουσας νομοθεσίας και του 
παρόντος κανονισμού. 

Άρθρο 4. Πρόσκληση εκδήλωσης ενδιαφέροντος 
για επιλογή Υποψήφιων Διδακτόρων 

Το Τμήμα προκηρύσσει θέσεις υποψηφίων διδακτό¬ 
ρων ανά τακτά χρονικά διαστήματα, σύμφωνα με όσα 
ορίζονται στον παρόντα Κανονισμό Διδακτορικών Σπου¬ 
δών. Οι σχετικές προσκλήσεις δημοσιοποιούνται διά του 
ημερήσιου τύπου και αναρτώνται στον διαδικτυακό τόπο 
του Τμήματος. Οι προϋποθέσεις, οι όροι, οι προθεσμίες 
και οι διαδικασίες κατάθεσης υποψηφιοτήτων και επι¬ 
λογής Υ.Δ., καθώς και πρόσθετες υποχρεώσεις των Υ.Δ., 
ρήτρες, παραδοτέα και χρονικά όρια ολοκλήρωσηςτων 
Δ.Δ., μνημονεύονται ρητά στις σχετικές προσκλήσεις. 

Άρθρο 5. Προϋποθέσεις και Κριτήρια Εισαγωγής 
στο Πρόγραμμα Διδακτορικών Σπουδών του 
Τμήματος Βιοχημείας και Βιοτεχνολογίας του 
Πανεπιστημίου Θεσσαλίας 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν: 


• Κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. της ημεδαπής 

Π 

• Κάτοχοι αναγνωρισμένου (από ΔΟΑΤΑΠ) τίτλου σπου¬ 
δών μεταπτυχιακού επιπέδου ως ισότιμου της αλλοδα¬ 
πής 

Π 

■ Κάτοχοι ενιαίου και αδιάσπαστου τίτλου σπουδών 
μεταπτυχιακού επιπέδου (ίηΐθςΓΒΐθά) του άρθρου 46 
του ν. 4485/2017 

Σε ειδικές περιπτώσεις, η Τριμελής Επιτροπή Αξιολόγη¬ 
σης μπορεί να εισηγηθεί αιτιολογημένα να γίνεται δεκτός 
ως υποψήφιος διδάκτορας και μη κάτοχος Δ.Μ.Σ. 

Όλοι οι υποψήφιοι διδάκτορες πρέπει να έχουν καλή 
γνώση της Αγγλικής γλώσσας. Οι αλλοδαποί υποψήφιοι 
πρέπει σταδιακά να αποκτήσουν επαρκή γνώση και της 
Ελληνικής γλώσσας. Η επάρκεια της Ελληνικής γλώσσας 
θα αξιολογηθεί από την πενταμελή Επιτροπή Διδακτορι¬ 
κών Σπουδών. Η επιλογή των υποψηφίων διδακτόρων, 
εφόσον πληρούν τις παραπάνω συνθήκες, γίνεται με 
συνεκτίμηση των βασικών και συμπληρωματικών κρι¬ 
τηρίων, όπως ορίζονται στο Κανονισμό Διδακτορικών 
Σπουδών του Τμήματος. 

Άρθρο 6. Διαδικασία Εισαγωγής 

Ο υποψήφιος υποβάλλει στην Γραμματεία τουΤμήμα- 
τος αίτηση για Δ.Δ. κατόπιν των προσκλήσεων εκδήλω¬ 
σης ενδιαφέροντος. 

Τα απαιτούμενα δικαιολογητικά που υποβάλλονται 
από κάθε υποψήφιο/α είναι τα εξής: 

• Έντυπη αίτηση, στην οποία αναγράφεται ο προτει- 
νόμενος τίτλος και ο προτεινόμενος ως επιβλέπων της 
διδακτορικής διατριβής, μεταξύ αυτών που έχουν δικαί¬ 
ωμα επίβλεψης διδακτορικής διατριβής, σύμφωνα με 
όσα ορίζονται στο άρθρο 39 του ν. 4485/2017. 

• Αναλυτικό βιογραφικό σημείωμα. 

• Προσχέδιο διδακτορικής διατριβής (3-6 σελίδες), δη¬ 
λαδή σύντομη περιγραφή του ερευνητικού έργου που 
θα εκπονηθεί, συμπεριλαμβανομένων των στόχων και 
της μεθοδολογίας. 

• Αντίγραφο πτυχίου ή διπλώματος επικυρωμένο, με 
αναγνώριση από το ΔΟΑΤΑΠ, εφόσον έχει αποκτηθεί 
από ΑΕΙ της αλλοδαπής. 

■ Αντίγραφο μεταπτυχιακού τίτλου σπουδών επικυ¬ 
ρωμένο, με αναγνώριση από το ΔΟΑΤΑΠ, εφόσον έχει 
αποκτηθεί από ΑΕΙ της αλλοδαπής. 

Η Γραμματεία ελέγχει την τυπικότητα των αιτήσεων 
και των δικαιολογητικών σύμφωνα με την ισχύουσα 
νομοθεσία και τον παρόντα Κανονισμό και κατόπιν δι¬ 
αβιβάζει τις αιτήσεις και τα συνημμένα δικαιολογητικά 
στη Συνέλευση του Τμήματος. 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις ομαδοποιεί ανά θέμα 
διδακτορικής διατριβής της πρόσκλησης και ορίζει μία 
Τριμελή Επιτροπή Αξιολόγησης (ΤΕΑ) ανά ομάδα αιτή¬ 
σεων. ΚάθεΤΕΑ, που αποτελείται από μέλη Δ.Ε.Π. του 
Τμήματος, εξετάζει τις αντίστοιχες αιτήσεις και τα συ¬ 
νυποβαλλόμενα έγγραφα και καλεί τους υποψηφίους 
σε συνέντευξη. Η ΤΕΑ εξετάζει τα προσόντα και τους 

τίτλους σπουδών και προτείνει πιθανώς μαθήματα για 
την εξομάλυνση του επιπέδου των βασικών γνώσεων 
που θεραπεύει το Τμήμα. Κατόπιν, υποβάλει στη Συνέ¬ 
λευση του Τμήματος αναλυτικό υπόμνημα, στο οποίο 
αναγράφονται οι λόγοι για τους οποίους κάθε υποψή- 
φιος/α πρέπει ή δεν πρέπει να γίνει δεκτός/ή, καθώς 
και ο προτεινόμενος επιβλέπων, εφόσον αυτός δεν έχει 
προταθεί από τον υποψήφιο. Η Συνέλευση του Τμήμα¬ 
τος, συνεκτιμώντας το υπόμνημα τηςΤΕΑ και τη γνώμη 
του προτεινόμενου επιβλέποντα, εγκρίνει ή απορρίπτει 
αιτιολογημένα την αίτηση του/της υποψήφιου/ήφιας. 
Στην εγκριτική απόφαση ορίζεται ο Επιβλέπων και η 
Τριμελής Συμβουλευτική Επιτροπή, κατόπιν εισήγησης 
του Επιβλέποντα. 

Άρθρο 7. Επίβλεψη Εκπόνησης 

Διδακτορικής Διατριβής 

Η επίβλεψη της διδακτορικής διατριβής γίνεται σύμ¬ 
φωνα με το ισχύον νομικό πλαίσιο. Ο Επιβλέπων συμ¬ 
βουλεύει και καθοδηγεί τον/την υποψήφιο/αγιαόλατα 
θέματα που σχετίζονται με την εκπόνηση της διδακτο¬ 
ρικής διατριβής, όπως για παράδειγμα τη μεθοδολογία 
έρευνας κτλ. Ο Επιβλέπων έχει τακτικές συναντήσεις και 
στενή ακαδημαϊκή συνεργασία με τον/την υποψήφιο/α 
διδάκτορα και τον/την ενθαρρύνει να παρουσιάζει την 
πορεία της διατριβής σε διάφορα σεμινάρια ή εκδηλώ¬ 
σεις, σε μέλη ΔΕΠ του Τμήματος ή σε προπτυχιακά και 
μεταπτυχιακά μαθήματα. 

Αν για οποιονδήποτε λόγο ο Επιβλέπων εκλείψει ή 
διαπιστωμένα αδυνατεί να τελέσει χρέη Επιβλέποντος 
για μεγάλο χρονικό διάστημα, η Συνέλευση του Τμήμα¬ 
τος, εκτιμώντας τις περιστάσεις και σύμφωνα με όσα 
ορίζονται στο άρθρο 39 του ν. 4485/2017, αναθέτει σε 
άλλο μέλος ΔΕΠ την επίβλεψη, ύστερα από αίτηση του 
υποψήφιου διδάκτορα και του αρχικού Επιβλέποντα και 
τη σύμφωνη γνώμη του προτεινόμενου επιβλέποντος, 
διαφορετικά σε ένα από τα άλλα δύο μέλη της Τριμελούς 
Συμβουλευτικής Επιτροπής, ακόμη και καθ' υπέρβαση 
του μέγιστου αριθμού υποψήφιων διδακτόρων που μπο¬ 
ρεί να επιβλέπεται από κάθε Επιβλέποντα, σύμφωνα με 
όσα ορίζονται στον Κανονισμό Διδακτορικών Σπουδών. 

Αν ο αρχικός Επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να τελεί χρέη 
Επιβλέποντος των διδακτορικών διατριβών που έχει ανα- 
λάβει και ο τίτλος απονέμεται από το Α.Ε.Ι. στο οποίο ανή¬ 
κει το Τμήμα όπου ξεκίνησε η εκπόνηση της διατριβής. 

Ο μέγιστος αριθμός διδακτορικών διατριβών που μπο¬ 
ρεί να επιβλέπει ταυτόχρονα κάθε μέλος ΔΕΠ είναι 10. 

Άρθρο 8. Διάρκεια Σπουδών -Έλεγχος Προόδου 

Σύμφωνα με την ισχύουσα νομοθεσία, η διαδικασία 
εκπόνησης διδακτορικής διατριβής δεν μπορεί να δι¬ 
αρκέσει λιγότερα από τρία (3) έτη από την ημερομηνία 
ορισμού τηςΤριμελούς Συμβουλευτικής Επιτροπής. 

Η μέγιστη χρονική διάρκεια εκπόνησης διδακτορικής 
διατριβής είναι τα 6 έτη. Σε εξαιρετικές περιπτώσεις η 
ΣΤ μπορεί να εγκρίνει υπέρβαση του ορίου των 6 ετών 
κατόπιν αιτιολογημένου αιτήματος του Επιβλέποντα. 


Ο υποψήφιος διδάκτορας, κάθε έτος, στην προθε¬ 
σμία που ορίζεται από τον Κανονισμό Διδακτορικών 
Σπουδών, παρουσιάζει προφορικά και υποβάλλει και 
εγγράφως αναλυτικό υπόμνη μα ενώπιον της Τριμελούς 
Συμβουλευτικής Επιτροπής σχετικά με την πρόοδο της 
διδακτορικής διατριβής, καθώς και παρουσιάζει ανοι¬ 
κτά στο τέλος του δευτέρου έτους και στην τελική πα¬ 
ρουσίαση της διατριβής. Αντίγραφο του υπομνήματος, 
καθώς και σχόλια επ' αυτού από τον Επιβλέποντα ή την 
Τριμελή Συμβουλευτική Επιτροπή και εκθέσεις προόδου, 
καταχωρούνται στον ατομικό φάκελο του υποψήφιου 
διδάκτορα. 

Άρθρο 9. Όροι Φοίτησης - 

Υποχρεώσεις Υποψηφίων Διδακτόρων 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών, όπως ορί¬ 
ζονται στους οικείους Κανονισμούς. Μέχρι και πέντε (5) 
έτη μετά την ολοκλήρωση της διδακτορικής τους δια¬ 
τριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

Οι επιμέρους υποχρεώσεις των υποψηφίων διδακτό¬ 
ρων κατά την περίοδο εκπόνησης της διδακτορικής τους 
διατριβής ελέγχονται από πενταμελή Επιτροπή Διδακτο¬ 
ρικών Σπουδών μελών ΔΕΠ του Τμήματος που ορίζει η 
Συνέλευση του Τμήματος και είναι οι ακόλουθες: 

1) Μια παρουσίαση ερευνητικού άρθρου ετησίως 

2) Παρακολούθηση 10 παρουσιάσεων ερευνητικών 
άρθρων ετησίως 

3) Επικουρικό έργο στη επίβλεψη προπτυχιακών και 
μεταπτυχιακών διατριβών 

4) Επικουρικό έργο στις Εργαστηριακές Ασκήσεις του 
Εργαστηρίου 

5) Επικουρικό έργο στη διεξαγωγή των εξετάσεων 
κατά τη διάρκεια των εξεταστικών περιόδων 

Σε περίπτωση που οι ΥΔ εκπονούν τη διατριβή τους 
εκτόςΤΒΒ, η ΕΔΣ ορίζει και παρακολουθεί ανά περίπτω¬ 
ση αντίστοιχες υποχρεώσεις. 

Άρθρο 10. 

Ολοκλήρωση και Τελική Κρίση 

Διδακτορικής Διατριβής 

Μετά την τρίτη έκθεση προόδου και εφόσον η Τριμε¬ 
λής Συμβουλευτική Επιτροπή κρίνει ότι το έργο που έχει 
επιτελέσει ο ΥΔ στοιχειοθετεί ολοκληρωμένη διδακτορι¬ 
κή διατριβή, ο ΥΔ συγγράφει τη διατριβή. 

Η γλώσσα της διατριβής μπορεί να είναι είτε η Ελλη¬ 
νική είτε η Αγγλική. 

Ο Επιβλέπων σε συνεργασία με την Τριμελή Συμβου¬ 
λευτική Επιτροπή οφείλει να προβεί στον έλεγχο και τη 
διόρθωση του κειμένου της διατριβής. Εφόσον η Τριμε¬ 
λής Συμβουλευτική Επιτροπή κρίνει αφενός ότι το κεί¬ 
μενο της διατριβής είναι επαρκές και αφετέρου ότι ο/η 
υποψήφιος/α έχει ολοκληρώσει τις λοιπές υποχρεώσεις 
του/της, προτείνει προς τη Συνέλευση του Τμήματος τη 




9336 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'784/07.03.2018 


συγκρότηση Επταμελούς Εξεταστικής Επιτροπής (ΕΕΕ). 
Η Επταμελής Εξεταστική Επιτροπή απαρτίζεται από τα 
μέλη τηςΤριμελούς Συμβουλευτικής Επιτροπής συμπλη¬ 
ρωμένη από άλλα τέσσερα (4) μέλη. 

Η υποστήριξη και αξιολόγηση της Διδακτορικής Δια¬ 
τριβής, γίνεται σύμφωνα με τη διαδικασία που προβλέ- 
πεται στο άρθρο 41 του ν. 4485/2017. 

Για τη δημόσια υποστήριξη της διατριβής ο ΥΔ θα 
πρέπει επίσης: 

1. Να έχει δημοσιεύσει (ή, τουλάχιστον, να έχει γίνει 
δεκτό προς δημοσίευση) τουλάχιστον ένα άρθρο σε δι¬ 
εθνές επιστημονικό περιοδικό με κριτές που λαμβάνεται 
υπόψη στο ΟΐΒΐίοη Ιπάσχ και ο ΥΔ να είναι 1ος ή 2ος 
συγγραφέας. 

2. Σε περίπτωση που ο ΥΔ έχει μόνο ένα δημοσιευμένο 
άρθρο, να έχει καταθέσει προς δημοσίευση τουλάχιστον 
ακόμη ένα άρθρο σε διεθνές επιστημονικό περιοδικό με 


κριτές που λαμβάνεται υπόψη στο ϋΐθΐίοη Ιηάθχ και ο 
ΥΔ να είναι 1 ος ή 2ος συγγραφέας. 

3. Να έχει παρουσιάσει (προφορικά ή ως αναρτημένη 
παρουσίαση) το ερευνητικό του/της έργο σε τουλάχι¬ 
στον ένα συνέδριο 

Άρθρο 11. Πρότυπο Διδακτορικού Τίτλου 

Το πρότυπο του απονεμόμενου διδακτορικού τίτλου 
μπορεί να είναιΤμηματικό, Διατμηματικό ή Διιδρυματικό, 
σύμφωνα και με τις σχετικές αποφάσεις της Συγκλήτου 
του Π.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 

